Príloha č.4 k Súťažným podkladom

**Pravidla na uplatňovanie kritérií**

**Ponuky sa vyhodnocujú na základe kritéria na vyhodnotenie ponúk v každej časti samostatne**

**vyhodnocovanie návrhov na plnenie kritéria na vyhodnotenie ponúk**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom o verejnom obstarávaní vyhodnotí ponuky uchádzačov, ktoré neboli vylúčené, podľa kritérií na vyhodnotenie ponúk (ďalej len ako „kritéria“) určené v oznámení o vyhlásení verejného obstarávania a na základe pravidiel uplatnenia kritérií určených v týchto súťažných podkladoch.

Všetky ceny, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria pre časť 1:**

**Kritérium č.1:** „**Cena celkom za drobnú údržbu a opravy bez DPH“ vyjadrené v €**

Váhovosť: **65,00%** (maximálny počet 65,00 bodov)

Systém EKS automaticky pridelí maximálny počet bodov (65) ponuke uchádzača  najnižšou cenou celkom za drobnú údržbu a opravy bez DPH a pri ostatných ponukách počet bodov určí úmerou, t.j. počet bodov vyjadrí ako podiel najnižšej ceny celkom za drobnú údržbu a opravy bez DPH a navrhovanej ceny celkom za drobnú údržbu a opravy bez DPH, ktorý prenásobí maximálnym počtom bodov (65) pre dané kritérium.

Vzorec pre výpočet počtu bodov za celkový súčet maximálnych jednotkových cien v rámci príslušnej časti predmetu zákazky:

|  |  |  |
| --- | --- | --- |
|  | Najnižšia cena celkom za drobnú údržbu a opravy bez DPH |  |
| počet bodov za kritérium č.1 =  | ------------------------------------------------------------------- | x váhovosť kritéria |
|  | cena celkom za drobnú údržbu a opravy bez DPH príslušnej vyhodnocovanej ponuky |  |

**Kritérium č.2: „Poskytnutá zľava z cien z programu CENKROS“ vyjadrené v %**

Váhovosť: **30,00 %** (maximálny počet 30 bodov)

Systém EKS automaticky pridelí maximálny počet bodov (30) ponuke uchádzača s najvyššou percentuálnou zľavou na položky prác a služieb z cenníka Cenkros a pri ostatných ponukách počet bodov určí úmerou, t.j. počet bodov vyjadrí ako podiel navrhovanej percentuálnej zľavy z cenníka Cenkros a najvyššej navrhovanej percentuálnej zľavy z cenníka Cenkros, ktorý prenásobí maximálnym počtom bodov (30) pre dané kritérium.

Vzorec pre výpočet počtu bodov za percentuálnu zľavu na položky prác a služieb z cenníka Cenekon v rámci príslušnej časti predmetu zákazky:

|  |  |  |
| --- | --- | --- |
|  | perc. zľava z cenníka Cenkros vyjadrené v % príslušnej vyhodnocovanej ponuky |  |
| počet bodov za kritérium č.2 = | ------------------------------------------------------------------- | x váhovosť kritéria |
|  | najvyššia perc. zľava z cenníka Cenkros vyjadrené v % |  |

**Kritérium č.3:** **Kalkulačný vzorec –priame mzdy €/hod**

Váhovosť: **2,00 %** (maximálny počet 2 body)

Systém EKS automaticky pridelí maximálny počet bodov (2) ponuke uchádzača s najnižším súčtom hodinovej sadzby jednotlivých tarifných stupňov pri ostatných ponukách počet bodov určí úmerou, t.j. počet bodov vyjadrí ako podiel ponuky s najnižším súčtom hodinovej sadzby jednotlivých taríf a navrhovaní súčet hodinovej sadzby jednotlivých taríf, ktorý prenásobí maximálnym počtom bodov (2) pre dané kritérium

**Kritérium č.4:** **Kalkulačný vzorec –nepriame náklady a zisk vyjadrené v %**

Váhovosť: **3,00 %** (maximálny počet 3 body)

Systém EKS automaticky pridelí maximálny počet bodov (3) ponuke s najnižším priemerom nepriamych nákladov a zisku vyjadreného v (%) pri ostatných ponukách počet bodov určí úmerou, t.j. počet bodov vyjadrí ako podiel ponuky s najnižším priemerom nepriamych nákladov a zisku vyjadreného v (%) a navrhovaním priemerom nepriamych nákladov a zisku vyjadreného v (%), ktorý prenásobí maximálnym počtom bodov (3) pre dané kritérium

Systém EKS v tejto časti automatizovane označí ponuku s najväčším počtom bodov (súčet bodov za kritérium č.1 až  č.4) za prvú v poradí, ponuku s druhým najväčším počtom bodov za druhú, ponuku s tretím najväčším počtom bodov za tretiu, atď.

Verejný obstarávateľ upozorňuje, že v prípade zhody ponúk bude rozhodovať počet bodov dosiahnutých za kritérium č.1

**Pravidlá na uplatnenie kritéria pre časť 2:**

**Kritérium „Cena celkom bez DPH za výkon servisného pracovníka deratizácie“ - vyjadrené v €**

Systém EKS v tejto časti automatizovane označí ponuku s najnižšou celkovou cenou bez DPH vyjadrenou v EUR za prvú, ponuku s druhou najnižšou celkovou cenou bez DPH vyjadrenou v EUR za druhú, ponuku s tretou najnižšou celkovou cenou bez DPH vyjadrenou v EUR za tretiu, atď.

Verejný obstarávateľ upozorňuje, že v prípade zhody ponúk bude rozhodovať nižšia cena v položke 1.1. „Položenie nástrahy proti hlodavcom“